**AJÁNLATTÉTELI DOKUMENTÁCIÓ II. RÉSZ**

**Vállalkozási Szerződés**

Amely létrejött egyrészről a

**Fővárosi Önkormányzati Rendészeti Igazgatóság** (székhely: 1054 Budapest, Akadémia u. 1., adószám: 15493235-2-41, bankszámlaszám: 11784009-15493235, képviseli: Dr. Pető György igazgató) mint megrendelő (**Megrendelő, Ajánlatkérő** vagy **FÖRI**),

másrészről a

**GVSX Szolgáltató Kft.** (székhely: 1139 Budapest, Fáy utca 20., adószám: 14755617-2-41, bankszámlaszám: 10700732-49006007-51100005, cégjegyzékszám: 01-09-191662, képviseli: Sipos Gyula, ügyvezető), mint Vállalkozó (továbbiakban: **Ajánlattevő** vagy **Vállalkozó**)

(Megrendelő és Vállalkozó külön-külön**: Fél**, együtt: **Felek)**

között, az alulírott napon és helyen az alábbi tartalommal és feltételek mellett.

**előzmények**

1. Megrendelő **„Fővárosi Integrált Közlekedésszervezési és Szabályozási Rendszerhez központi szoftverének funkcionális szétválasztására vonatkozó fejlesztés”**tárgyban a Kbt. 98. § (2) bekezdés c) pontja szerinti közbeszerzési eljárást (**Eljárás**) folytatott le, amely szerinti ajánlattételi felhívást 2017. december 01. napján küldte meg az ajánlattételre felkért Ajánlattevőnek.
2. Vállalkozó a törvényi előírásoknak megfelelő végleges Ajánlatát 2017. december ……. napján a Megrendelő részére átadta. Megrendelő a közbeszerzési eljárás eredményéről szóló összegezést 2017. december …. napján küldte meg azzal, hogy a közbeszerzési eljárás nyertese a Vállalkozó.
3. Szerződő Felek rögzítik, hogy a Szerződést a közbeszerzésekről szóló 2015. évi CXLIII. törvény (**Kbt.**) a Kbt. 103. § (5) bekezdés, valamint a 131. § (6) bekezdés, és (8) bekezdés e) pontjában foglaltak alapján, a fent hivatkozott közbeszerzési eljárásra tekintettel írják alá.
4. **A SZERZőDÉS TÁRGYA**
   1. Megrendelő a jelen Szerződéssel megrendeli a Vállalkozótól az Eljárás ajánlattételi felhívása (**Ajánlattételi Felhívás**), az ajánlat (**Ajánlat (végleges ajánlat)**, valamint az ajánlattételi dokumentáció (Közbeszerzési **Dokumentáció**) részét képező **Műszaki Leírásban** (*1. számú melléklet*) részletesen meghatározott feltételek szerinti tevékenységek ellátását (**Szolgáltatás)**,amely Szolgáltatás ellátását a Vállalkozó jelen Szerződés aláírásával elvállalja.
   2. Vállalkozó kötelezettséget vállal arra, hogy az 1.1. pontban rögzített tevékenységet folyamatos rendelkezésre állásának biztosításával, a legmagasabb színvonalon végzi el.
   3. A Szerződés teljesítésének helyszíne:

**1054 Budapest, Akadémia u. 1.**

* 1. Megrendelő a Szolgáltatások alatt különösen, de nem kizárólagosan a következőket érti a Műszaki Leírásban meghatározott követelmények alapján:

A meglévő IKSZR rendszer funkcionális szétválasztásának megvalósítása érdekében annak továbbfejlesztése az alábbi főbb feladatok szerint:

**1.Rendszerszervezés, rendszertervezés**

Vállalkozó feladatát képezi a fenti elvárásoknak megfelelő funkcionalitásokkal rendelkező FÖRI IKSZR modul rendszerszervezési, rendszertervezési és adatbázis újratervezési feladatainak elvégzése.

**2. Programkészítés**

Vállalkozó előállítja a FÖRI IKSZR Data Center és interfészei, valamint a Műszaki leírásban jelzett alkalmazások, modulok futtatható programkódját.

**3. Programtelepítés, paraméterezés**

Vállalkozó feladata az elkészült szoftverrendszer telepítése, finomhangolása, próbaüzemelésre előkészítése Megrendelő 1054 Budapest V. ker. Akadémia utca 1. szám alatti székhelyén Megrendelő által biztosított hardver és alapszoftver eszközökre.

**4. Felhasználói, átvételi teszt**

A rendszer átvételi tesztelését Megrendelő biztosítja, de elvárja, hogy Vállalkozó a folyamatban konstruktív közreműködő legyen. A súlyos szoftverhibák (adat módosulást, vagy más módon adatvesztést eredményező hibák) 24 órán belül, egyéb hibák Vállalkozó minőségbiztosítási rendszerében meghatározott (PDCA) ciklus szerint, javítandók. A javítás ideje a teljesítés időszakában 3 nap, a jótállási időszakban 1 hét.

**5. Oktatás**

Vállalkozó készítsen oktatási tervet a FÖRI üzemeltetési szakembereinek – 3 fő szakember 8 óra tartamú - képzésére. A terv különösen a rendszerrel kapcsolatos speciális ismeretekre térjen ki részletesen. Az oktatás lebonyolítása a teljesítés részét képezi.

A további részletes feladat-meghatározást, feltételeket az 1. számú melléklet tartalmazza**.**

1. **VÁLLALKOZÓ JOGAI ÉS KÖTELEZETTSÉGEI**
   1. Vállalkozó kötelezettsége a Szolgáltatás nyújtása a Szerződés, az Ajánlattételi Felhívás és a Közbeszerzési Dokumentáció rendelkezései, valamint a jogszabályi előírások, és a Megrendelő elvárásai szerint.
   2. Vállalkozó kijelenti és szavatolja, hogy a Szerződés tárgyát képező 1.1 és 1.4 pontban rögzített tevékenységek a tevékenységi körébe tartoznak, továbbá azok annak elvégzéséhez szükséges tapasztalattal, szakértelemmel rendelkezik, illetve a teljesítés során folyamatosan rendelkezni fog.
   3. Jelen Szerződést a Vállalkozó a Megrendelő utasításai szerint és érdekének megfelelően köteles teljesíteni. A Megrendelőnek jogszabályba vagy szakmai követelménybe ütköző utasításaira Vállalkozó köteles a Megrendelő figyelmét felhívni. Vállalkozó a Megrendelő utasításaitól csak abban az esetben térhet el, ha ezt a Megrendelő érdeke feltétlenül megköveteli, és a Megrendelő előzetes értesítésére már nincs mód.
   4. Vállalkozó teljes felelősséggel tartozik a Szerződésben foglalt feladatok teljesítéséért, akkor is, ha egyes feladatok, rész-szolgáltatások teljesítéséhez a Kbt. rendelkezéseinek, valamint a jelen Szerződésben foglaltak betartásával alvállalkozókat vesz igénybe.
   5. Vállalkozó a saját teljesítésének irányítására és a Megrendelővel való napi kapcsolattartásra a Vállalkozási Szerződésben kapcsolattartókat nevez meg.
   6. Vállalkozó kötelezettsége a Megrendelő haladéktalan tájékoztatása a teljesítés során esetleg felmerülő minden olyan körülményről, amely a Szerződés teljesítését veszélyezteti vagy gátolja. A késedelmes tájékoztatásból eredő károkért Vállalkozó a jelen Szerződés 8. fejezetében meghatározottak szerint felel.
   7. Vállalkozó szavatolja:
2. A Szerződésben foglalt feladatok elvégzéséhez alvállalkozóival együtt megfelelő szakértelemmel, gondossággal, tapasztalattal, és szakmai gyakorlattal rendelkezik;
3. A Szerződésben meghatározott feladatok elvégzését, illetőleg hogy a Szerződés *1. sz. mellékletét* képező Ajánlatát a feladatok elvégzéséhez szükséges lényeges információk birtokában vállalta;
4. A Szerződés megkötése nem sérti harmadik felekkel kötött szerződéseit, illetve ilyen harmadik személyek jogait.
5. **VÁLLALKOZÁSI DÍJ, FIZETÉSI FELTÉTELEK** 
   1. Megrendelő előleget nem fizet. Vállalkozó a jelen Szerződésben vállalt feladatok teljesítéséért a közbeszerzési eljárásban a tárgyalások lezárultát követően beadott végleges nyertes ajánlatában meghatározott ajánlati árra, mint átalánydíjra (Vállalkozási Díj) jogosult. A Vállalkozási díjon túl egyéb költség nem számolható el, a Vállalkozási díj magában foglalja a Vállalkozónak a jelen Szerződésből eredő kötelezettségeinek teljesítésével kapcsolatban felmerülő valamennyi kiadását, a közreműködők díjait.
   2. Megrendelő köteles a Vállalkozó részére utólag …………………- Ft + ÁFA, azaz ……………………….. Ft (betűvel kiírva) + ÁFA, azaz bruttó …………………….. forint Vállalkozási díjat fizetni.
   3. Egyebekben a Vállalkozó jelen Szerződés szerinti feladatellátásához szükséges valamennyi költség a Vállalkozót terheli.
   4. A Vállalkozó tudomásul veszi, hogy – amennyiben a jelen Szerződés eltérően nem rendelkezik - jelen Szerződésben foglalt kötelezettségeinek teljesítésével összefüggésben, a Vállalkozási Díjon túl nem jogosult más jogcímen díjat felszámítani vagy bármilyen költség megtérítését igényelni.
   5. Vállalkozó a teljesítés igazolását követően a Vállalkozási díjról számlát állít ki és megküldi a Megrendelő részére (Számla). Megrendelő a Számlát, az átvételt követő 30 (harminc) napon belül köteles a Vállalkozó részére a Vállalkozó Bankszámlájára történő utalással megfizetni a Kbt. 135. § (1), (6) bekezdésében, a Ptk. 6:130. § (1)-(2) bekezdései, valamint a Ptk. 6:42-45. §-ai figyelembevételével.
   6. A számlát közvetlen kézbesítéssel a Megrendelő székhelyére kell benyújtani. A nem a fenti helyen benyújtott számlára kifizetés nem teljesíthető, ezekben az esetekben a Megrendelő fizetési késedelmi kizárt.
   7. Amennyiben a Megrendelő részéről kifogás merül fel a benyújtott számlával összefüggésben, úgy a Megrendelő köteles a kifogásolt számlát 10 napon belül, a kifogás megjelölésével együtt, visszajuttatni a Vállalkozóhoz. A fizetési határidő a korrigált számla Megrendelő általi kézhezvételétől számítandó.
   8. Az utalással teljesített fizetési kötelezettség akkor tekintendő teljesítettnek, amikor az összeget az arra jogosult Fél bankszámláján a bank jóváírja vagy jóvá kellett volna írnia. Amennyiben Megrendelő a Számlában szereplő díjjal szemben kamatot, kötbért vagy bármely egyéb beszámításra alkalmas követelést érvényesít, az azzal kapcsolatos esetleges vita a beszámítással nem érintett díj megfizetését nem késleltetheti.
   9. Megrendelő a kifizetéseket az adózás rendjéről szóló 2003. évi XCII. törvény (Art.) 36./A. § hatályos rendelkezéseinek figyelembe vételével teljesíti.
   10. A Megrendelő harminc (30) napot meghaladó fizetési késedelme esetén a késedelembe esés napjától Vállalkozó a Ptk. 6:155.§ meghatározott mértékű késedelmi kamat felszámítására jogosult mindaddig, amíg a Megrendelő a fizetést nem teljesíti.
   11. A Vállalkozó kijelenti, hogy az adózás rendjéről szóló 2003. évi XCII. törvény 36/A § (1)-(6) bekezdésében foglaltakról a Megrendelő - az Art. 36/A § (2) bekezdésének megfelelően – a tájékoztatást megadta. A Vállalkozó tudomásul veszi azt, hogy a jelen szerződés teljesítése alapján történő, a nettó módon számított 200.000,- Ft-ot (azaz kettőszázezer forintot) meghaladó kifizetésnél a Megrendelő a Vállalkozónak a teljesítésért – visszatartási kötelezettség nélkül csak abban az esetben teljesíthet, ha a Vállalkozó bemutat, átad, vagy megküld a tényleges kifizetés időpontjától számított 30 (harminc) napnál nem régebbi nemlegesnek minősülő együttes adóigazolást, vagy a Vállalkozó a kifizetés időpontjában szerepel a köztartozásmentes adózói adatbázisban. A Megrendelő a köztartozást mutató együttes adóigazolás átadása, bemutatása vagy megküldése után a köztartozás erejéig visszatartja a kifizetést. A visszatartási kötelezettség az általános forgalmi adóra nem terjed ki. A Vállalkozó továbbá kijelenti, hogy az adózás rendjéről szóló 2003. évi XCII. törvény 36/A. §-ában foglalt rendelkezéseket, melyek az ő és alvállalkozója, illetve a kapcsolt vállalkozások közötti kifizetésekre vonatkozik, ismeri, azokat betartja.
   12. A Vállalkozó a Kbt. 136. § (1) bekezdése alapján vállalja, hogy

a) nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

1. **A SZOLGÁLTATÁS TELJESÍTÉSÉVEL KAPCSOLATOS ÁLTALÁNOS KÖTELEZETTSÉGEK**
   1. Amennyiben a jelen Szerződés eltérően nem rendelkezik, a Vállalkozó a Szolgáltatást a jó ipari gyakorlat szerint köteles biztosítani.
   2. Amennyiben egy szolgáltatás elvégzésére több megoldás kínálkozik, úgy Vállalkozó ezek közül azt köteles választani, amely a leginkább megfelel a jelen szerződéssel elérni kívánt, a Műszaki leírásban meghatározott követelményeknek.
   3. Felek a szerződés teljesítésével kapcsolatosan folyamatos egyeztetést folytatnak. A Vállalkozó áttekinti a Megrendelő igényeit, a Megrendelő által meghatározott célokat, és az azokhoz rendelt Műszaki leírást.
   4. Vállalkozó a fentiekkel kapcsolatos megállapításairól a teljesítés során írásban tájékoztatja a Megrendelőt. A Vállalkozó szakértő cégtől elvárható fokozott gondossággal köteles eljárni a Megrendelő által adott követelményrendszer áttekintése során, és köteles a Megrendelőt írásban figyelmeztetni, és írásban a Megrendelő állásfoglalását kérni minden olyan esetben, ha úgy ítéli meg, hogy az igényleírás az ilyen fejlesztéseknél szokásos kérdésről nem rendelkezik, illetve ha szakszerűtlen, korszerűtlen, gazdaságtalan kívánalmakat tartalmaz.
   5. A Vállalkozó a jelen Szerződésben rögzített kereteken belül a Szolgáltatást úgy köteles megtervezni, hogy a Szolgáltatás hatékonyan, jó minőségben szolgálja a Megrendelő érdekét. Ennek érdekében köteles betartani a jelen Szerződésben meghatározott általános szolgáltatási feltételeket, valamint köteles a Szolgáltatást a Műszaki Leírásban részletesen előírtak szerint teljesíteni.
   6. A Szolgáltatás folyamatos fejlesztése érdekében a Vállalkozónak joga van észrevételeket, javaslatokat tenni a Szolgáltatást befolyásoló körülmények javítására. Felek rögzítik, hogy a jelen szerződés teljesítése tekintetében a Műszaki leírás alapjaiban nem módosítható, a Megrendelő a Vállalkozótól kizárólag korszerűsítési javaslatok rendelkezésre bocsátását várhat el.
   7. A Szerződés teljesítésében közvetlenül részt vevő (beleértve az alvállalkozókat is) személyek (Személyzet) részére utasítás adására csak a Vállalkozó jogosult, figyelembe véve az 5.4. pont rendelkezéseit. A Felek a félreértések elkerülése végett kijelentik, hogy Megrendelő és a Személyzet tagjai között semmiféle munkajogi, vállalkozási, megbízási vagy egyéb, munkavégzésre irányuló jogviszony nem jön létre.
   8. A Szolgáltatás teljesítés során a Vállalkozó felelős a rá vonatkozó munkavédelmi és tűzvédelmi szabályok betartásáért és betartatásáért.
   9. Vállalkozó a Szolgáltatások teljesítése során Köteles:
      1. a hatályos szabványokban és az adott gyakorlatban általában megkövetelt műszaki paraméterek és Megrendelő részéről megfogalmazott igények alapján a Szolgáltatást a valós körülmények figyelembevételével, megfelelő szakszerűséggel köteles megtervezni;
      2. a Szolgáltatások folyamatosságát és színvonalát a jelen Szerződés szerint biztosítani, és a Szolgáltatásokat olyan szakértelemmel, gondossággal, előrelátással és gyakorlattal nyújtani, ami azonos vagy hasonló körülmények között, indokoltan és általában elvárható a Vállalkozóhoz hasonló szakértelemmel és tapasztalattal rendelkező, azonos típusú vállalkozástól;
      3. a Szolgáltatások teljesítése során tapasztalt minden, a Szolgáltatással összefüggő eseményről írásban, sürgős esetben haladéktalanul szóban (pl. telefonon, személyesen) értesíteni Megrendelőt.
      4. a jelen Szerződés szerinti kötelezettségei teljesítéséhez, saját költségén megfelelő létszámú és a jelen Szerződésben foglalt kötelezettségek teljesítésére alkalmas, a Szolgáltatás nyújtásához szükséges engedéllyel rendelkező személyzetet biztosítani;
      5. a személyzet tagjainak kiválasztása, utasításokkal történő ellátása és ellenőrzése során a lehető legnagyobb fokú gondossággal eljárni;
      6. a jelen Szerződés szerinti kötelezettségeit a jogszabályokban, valamint Megrendelő belső szabályzataiban előírt biztonsági, munkavédelmi, tűzvédelmi, balesetelhárítási, környezetvédelmi és egyéb előírásoknak megfelelően teljesíteni;
      7. jelen Szerződésben foglalt kötelezettségeinek teljesítése során Megrendelő képviselőivel együttműködni, és a Személyzetet ennek megfelelően utasítani.
      8. Vállalkozó a rendszerrel kapcsolatban szavatolja, hogy a megfelelő használat és üzemeltetési környezet esetén a Rendszer a jelen szerződésben rögzített funkcionális leírásoknak, és a Műszaki leírásban foglaltaknak megfelelően működik, és az átadott dokumentumok tartalma megfelel a jelen Szerződésben megfogalmazott elvárásoknak, valamint az átadott Rendszer rendeltetés- és szerződésszerű használatra alkalmas. Vállalkozó a jelen bekezdésben szereplő szavatossági nyilatkozatok megszegéséért a jelen Szerződés 8. fejezetében meghatározottak szerint felel.
2. **MEGRENDELŐ JOGAI ÉS KÖTELEZETTSÉGEI**
   1. Megrendelő köteles a Szerződés időtartama alatt a teljesítést szakmailag felügyelő szakembert biztosítani, aki jogosult a Szolgáltatást a Vállalkozó szükségtelen zavarása nélkül ellenőrizni.
   2. Megrendelő köteles Vállalkozó szerződésszerű teljesítését elfogadni, továbbá a Vállalkozási Díjat a jelen Szerződés 3. fejezetében foglaltak szerint Vállalkozó részére megfizetni.
   3. Megrendelő, a Vállalkozó hozzá intézett és közvetlen intézkedést igénylő észrevételeit köteles három munkanapon belül vagy előre egyeztetetten ennél rövidebb határidő alatt megválaszolni.
   4. Megrendelő Szerződésben rögzített kapcsolattartója vagy megbízottja jogosult a Vállalkozó által alkalmazott Személyzettel szemben kifogást emelni és a munkavégzés helyéről való eltávolítását kérni, amennyiben olyan magatartást tanúsít, amely nem összeegyeztethető a feladat ellátásával (pl.: alkoholos befolyásoltság, nem megfelelő egészségi állapot) vagy egyéb okból nem képes a Szolgáltatás elvárt minőségben történő teljesítésére.
   5. Megrendelő jogosult a Szolgáltatás teljesítése során az adott munkafázis végzését leállítani, amennyiben az nem a szabványoknak, megrendelői utasításoknak vagy nem az elvárt minőségnek megfelelően készül. Amennyiben a teljesítés során már előre látható, hogy a teljesítés hibás lesz, a Megrendelő a hibás teljesítés kiküszöbölésére tűzött megfelelő határidő sikertelen eltelte után gyakorolhatja a hibás teljesítésből eredő jogait. A hibás teljesítés kiküszöbölésének többletköltsége a Vállalkozót terheli.
3. **TELJESÍTÉSI ÜTEMEZÉS, ÁTADÁS-ÁTVÉTEL**

6.1. A Felek megállapodnak, hogy a Vállalkozó a Szerződés aláírását követően azonnal köteles megkezdeni a teljesítést. (**Kezdési határidő**)

6.2. A Felek megállapodnak, hogy a Vállalkozó köteles a Fejlesztéseket legkésőbb a Szerződés aláírásától számított 45. naptári napon a Megrendelő részére Próbaüzemre átadni. Amennyiben ez a nap nem munkanap, akkor az ezt követő munkanapon. (**Teljesítési határidő).** Megrendelő előteljesítést elfogad.

6.3. Felek a jelen szerződés 1. pontjában szereplő Szolgáltatás lezárását követően átadás-átvételi eljárást tartanak és átadás-átvételi jegyzőkönyvet készítenek, amelynek alapja a Rendszer üzembe helyezése előtt elvégzendő integrációs teszt. (Integrációs teszt) Az Integrációs teszt során a Felek a Rendszer rendeltetésszerű működését vizsgálják, tesztkörnyezetben, próbaüzem keretében, amelynek alapján megállapítják, hogy a Rendszer önállóan, valamint a Megrendelőnél működő egyéb rendszerekkel megfelelően működni és együttműködni képes-e, illetve, hogy a Rendszer teljesíti-e a Műszaki leírásban meghatározott követelményeket. A Felek a tesztelés eredményét az átadás-átvételi jegyzőkönyvben (*2. számú melléklet*) rögzítik.

1. **TELJESÍTÉS IGAZOLÁSA**
   1. Megrendelő az Integrációs tesztet követő 2 munkanapon belül köteles a Vállalkozót értesíteni, vagy amennyiben az a jelen Szerződésben, Műszaki leírásban meghatározott feltételeknek nem felel meg, akkor az okok megjelölésével a kijavítási igényeiről írásban tájékoztatni. A Vállalkozó köteles a Megrendelő által igényelt javításokat a Rendszeren 2 munkanapon belül átvezetni és elfogadásra ismételten a Megrendelő elé terjeszteni. A Megrendelő a fenti eljárást mindaddig alkalmazhatja, ameddig a teljesítés nem felel meg a Szerződésben és a Műszaki leírásban foglalt követelményeknek, ugyanakkor a teljesítés ésszerűen nem tagadható meg a Megrendelő részéről.
   2. A Szolgáltatás csak abban az esetben tekinthető teljesítettnek, ha egyrészt a Vállalkozó a Rendszerről a teljeskörű rendszertervet, adatmodell dokumentációt, folyamatleírást, magyar nyelvű felhasználási és üzemeltetési kézikönyvet a tesztelés befejezéskori állapotnak megfelelő készültségben a Megrendelőnek átadta, és értelemszerűen a Rendszer az éles környezetben is üzemszerűen működik, másrészt amennyiben a Vállalkozó a Szolgáltatást a Szerződésben, a Műszaki Leírásban és a jogszabályokban meghatározott követelményeknek megfelelően teljesíti
   3. A teszteléseket követően a Megrendelő a Rendszert hiba- és hiánymentesen átveszi, és a teljesítést írásban igazolja. A Megrendelő az átadás-átvételi jegyzőkönyv aláírásának napjától jogosult az átadott Rendszer használatára.
   4. A teljesítés igazolására Megrendelő részéről ………. jogosult.
   5. A teljesítés átvétele és elfogadása nem mentesíti a Vállalkozót a fejlesztői felelősség, a kijavítási és kiegészítési kötelezettség, illetve az esetleges hibás teljesítési kötelezettség alól.

7.6. Amennyiben a Vállalkozó az Integrációs teszt, és a próbaüzem kapcsán, vagy a Rendszer működésével kapcsolatosan a Megrendelőnek kárt okoz, úgy az alábbiak szerint köteles a Vállalkozó a Megrendelőnek kártérítést nyújtani:

* Vállalkozó azokért a közvetlen károkért, amelyet a jelen szerződés Megszegésével okoz, maximum a nettó teljes Vállalkozási díj erejéig felel.
* Vállalkozó kizárja a felelősséget a közvetett károkért, amelyeket a jelen szerződés megszegésével okoz, különösen az elmaradt hasznot, elmaradt nyereséget, kamatveszteséget, adatvesztést, információvesztést, üzletmenet kiesést, harmadik személynek fizetendő kötbért, kártérítést, termelés kiesést, gyártáskiesést stb.
* Vállalkozó korlátlanul fele azokért a károkért, amelyeket szándékosan vagy súlyos gondatlanságból, illetve amelyeket az életben, testi épségben vagy egészségben okozott, továbbá a bűncselekmény következményeit.

7.7. Szerződő felek kijelentik, hogy a jelen szerződésben meghatározott ellenérték a fent rögzített felelősségkorlátozásra tekintettel került megállapításra, és azt a felek azzal arányosnak tekintik.

1. **KÉSEDLEMES, HIBÁS TELJESÍTÉS, MEGHIÚSULÁS, JÓTÁLLÁS**
   1. A jelen Szerződés alapján hibás teljesítésnek minősül, amennyiben a Vállalkozó neki felróható okból az átadás-átvételi eljárásokat vagy az Integrációs tesztet követően feltárt hibákat, hiányosságokat nem, vagy nem megfelelően, illetve nem a Megrendelő elvárásainak megfelelően javítja ki, és ezért a Rendszer, vagy bármely elemének megvalósítását nem a Szerződésnek és a Műszaki leírásnak megfelelően teljesíti. Ez esetben Vállalkozó hibás teljesítési kötbér fizetésére köteles, melynek mértéke naponta - a hiba kijavításáig - a nettó Vállalkozási díj 0,3 %-ának megfelelő összeg, mely nem haladhatja meg a teljes nettó Vállalkozási díj összegének 10 %-át. (Hibás teljesítési kötbér)
   2. Amennyiben a Vállalkozó az adott Szolgáltatást a jelen Szerződésben meghatározott Teljesítési véghatáridőre neki felróható okból nem fejezi be, az elmulasztott határidőt követő naptól a késedelem minden napjára a nettó Vállalkozási díj 0,5 %-ának megfelelő késedelmi kötbért (Késedelmi kötbér) köteles Megrendelő részére megfizetni. A Késedelmi Kötbér maximális mértéke nem haladhatja meg a teljes nettó Vállalkozási díj 10%-át.

Késedelmes teljesítés esetére kikötött kötbér megfizetése nem mentesíti a Vállalkozót a szerződés teljesítése alól.

* 1. A Szerződés meghiúsulása esetén a Vállalkozó a már teljesített szerződéses időszakra irányadó nettó Vállalkozási díj 5%-át köteles meghiúsulási kötbér (Meghiúsulási Kötbér) címén a Megrendelőnek megfizetni. A Szerződés meghiúsultnak tekinthető a Vállalkozónak a Rendszerrel kapcsolatos felróható lehetetlenülés, a teljesítés jogos ok nélkül történő megtagadása, a Vállalkozó felróható magatartása miatti megrendelői elállás, illetve a Vállalkozó 45 napot meghaladó késedelme, valamint a Megrendelő azonnali hatályú felmondását megalapozó késedelem esetén. Ez esetben a Megrendelő a Szerződés megszűnéséig szerződésszerűen teljesített fejlesztések arányosított Vállalkozási Díját - az esedékessé vált kötbérek és károk beszámításával - köteles megfizetni a Vállalkozó részére. A Szerződés meghiúsulása esetén a további teljesítés nem követelhető.
  2. A kötbér érvényesítése kötbérértesítő megküldésével történik. Megrendelő választása szerint a kötbért annak összegére 8 napos fizetési határidővel kiállított számla útján érvényesíti, ez esetben a Vállalkozó a számláját csak a kötbérszámla kiegyenlítését követően jogosult benyújtani; vagy a kötbér összege a teljesítés igazolás összegéből levonásra kerül, így Vállalkozó a kötbér összegével csökkentett összegű számla benyújtására jogosult. Ebben az esetben a Vállalkozó köteles a számlán a teljesítés összegét és a kötbér összegét elkülönítetten feltűntetni. Vállalkozó a kötbérértesítőben foglaltakat 5 munkanapon belül vitathatja (összegszerűség, jogalap) írásban, állításait alátámasztó okirati bizonyítékokkal és indoklással, ezt követően a kötbérigény elismert követelésnek minősül.
  3. Amennyiben a Vállalkozó a Szerződést megszegi vagy a Megrendelőnek kárt okoz úgy a jelen Szerződés 7.6. pontjában foglaltak alapján köteles a Megrendelőnek kártérítést nyújtani:
  4. Amennyiben a jelen Szerződés tárgya és a Vállalkozó Szolgáltatásával összefüggésben harmadik személy kártérítési igényt érvényesít Megrendelővel szemben, Megrendelő haladéktalanul köteles a Vállalkozót erről tájékoztatni. Ilyen esetben Megrendelő köteles a Vállalkozót felhatalmazni, a Megrendelővel egyeztetetten, harmadik személyekkel szembeni fellépésre és támogatni őt. Megrendelő Vállalkozó jóváhagyása nélkül nem jogosult arra, hogy harmadik személyek - fent megnevezett - igényeit elismerje.

8.7. A Vállalkozó a jelen Szerződés alapján teljesített Fejlesztésekre a Megrendelő által kiadott teljesítési igazolás keltezésének napjától számított tizenkettő (12) hónapra jótállást vállal (**Jótállási Időszak**).

8.8. A jótállási időszak tartama alatt felmerülő jótállási igényéről Megrendelő köteles haladéktalanul, de legfeljebb a jótállási igény okának felmerülésétől számított kettő (2) munkanapon belül írásban értesíteni Vállalkozót valamennyi, a jótállási igény kezeléséhez szükséges információ megadásával. A Vállalkozó köteles a hiba kijavítását megkezdeni a bejelentéstől számított kettő (2) munkanapon belül.

1. ALVÁLLALKOZÓK
   1. A Szerződést a Kbt. 138. § (1) bekezdése alapján a nyertes ajánlattevőként szerződő félnek kell teljesítenie.
   2. Vállalkozó a Kbt. 138. § (3) bekezdése szerint a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

Szerződő Felek megállapodnak, hogy a szerződés teljesítésében közreműködő alvállalkozókban bekövetkező változások nem igényelnek szerződésmódosítást, elegendő arról a másik Felet írásban tájékoztatni.

* 1. A Vállalkozó tudomásul veszi, hogy Megrendelő a szerződés teljesítése során ellenőrzi, hogy a teljesítésben csak a Kbt. 138. §-ában foglaltaknak megfelelő alvállalkozó vesz részt.

1. **A FELEK EGYÜTTMŰKÖDÉSE** 
   1. Mindkét Fél kijelenti, hogy jóhiszeműen járt el a Szerződés megkötése során, és kötelesek a jelen Szerződés tartama alatt közölni a másik Féllel minden, a jelen Szerződés teljesítése tekintetében lényeges információt, adatot, ami kihatással lehet a jelen Szerződésben foglaltak teljesítésére.
   2. Felek kötelezettséget vállalnak arra, hogy a jelen Szerződés időtartama alatt folyamatosan együttműködnek. Ennek megfelelően időben, elsősorban írásban, szükség esetén szóban is tájékoztatják egymást a jelen Szerződésben foglaltak teljesítéséről és minden olyan kérdésről, amely a jelen Szerződés teljesítésére kihatással lehet.
   3. A Felek bármely Fél kérésére rendszeres megbeszéléseket szerveznek, amelynek keretében kölcsönösen tájékoztatják egymást a jelen Szerződés alapján nyújtandó szolgáltatásokkal kapcsolatos körülményekről.
   4. Arra az esetre, ha harmadik személy bármely Féllel szemben a jelen Szerződés alapján a szolgáltatással vagy a kiegészítő szolgáltatásokkal összefüggésben bármilyen olyan igényt jelent be, vagy ilyen igényt jogi úton érvényesít, amelyben a másik Fél is érintett, vagy annak jogaira és kötelezettségeire kihatással lehet, az a Fél, akivel szemben a harmadik fél az igényt bejelentette vagy érvényesíti, köteles az erről való tudomásszerzést követően a másik Felet haladéktalanul értesíteni.
2. **BIZALMAS INFORMÁCIÓK FELHASZNÁLÁSA, ÜZLETI TITOK** 
   1. Bizalmas információnak minősül különösen a jelen Szerződés alapján a Vállalkozó általi feladatok teljesítése érdekében a Megrendelőtől kapott információk, a Megrendelőről, illetőleg a fentiek ügyfeleiről Vállalkozó tudomására jutott információk, adatok, tények és Vállalkozó üzleti titkai. Bizalmas információnak minősülnek továbbá a teljesítés során készített dokumentumok, továbbá a Vállalkozót illető megoldások, know-how, szellemi alkotások, valamint a jelen Szerződés (Bizalmas Információ).
   2. Vállalkozó tudomással bír arról, hogy a jelen Szerződés teljesítése során tudomására jutott Bizalmas Információk nem nyilvános jellegűek, és azok a Megrendelő érdekei szempontjából nagy jelentőséggel bírnak, továbbá, hogy nyilvánosságra hozataluk, vagy illetéktelen harmadik személy részére történő átadásuk hátrányos és káros a Megrendelő érdekeire.
   3. A fentieknek megfelelően Vállalkozó kötelezettséget vállal arra, hogy az átadott Bizalmas Információkat titkosan kezeli, és azokat saját képviselőin, alkalmazottain, alvállalkozóin kívül más személyeknek sem közvetlenül, sem közvetve nem adja át, és saját céljaira nem használja fel.
   4. Vállalkozónak tudomása van arról is, hogy aki Bizalmas Információ birtokába jut, az nem használhatja fel arra, hogy annak révén saját maga vagy más személy részére közvetlen vagy közvetett módon előnyt szerezzen.
   5. Vállalkozó a jelen Szerződés aláírásával kijelenti, hogy a Bizalmas Információk biztonságos megőrzéséhez, kezeléséhez szükséges személyi és tárgyi, vagyonvédelmi eszközökkel és ismeretekkel, eljárásokkal saját maga és alvállalkozói rendelkeznek. Vállalkozó tudomásul veszi, hogy a jelen titoktartási kötelezettség, az információk bizalmas kezelésére vonatkozó kötelezettség munkavállalóit, illetőleg egyéb munkavégzésre irányuló jogviszonyban foglalkoztatott alkalmazottait, szerződéses partnereit is köti, és azok szerződésszegő magatartásáért is felelős.
   6. A Szerződés megszűnése esetén Vállalkozó köteles a tudomására jutott Bizalmas Információt tartalmazó – bármilyen alapú – adathordozót, valamint az arról készült valamennyi másolatot haladéktalanul a Megrendelőnek visszaküldeni, megsemmisíteni, illetve azokat törölni.
   7. A Szerződés felmondása nem eredményezi a Vállalkozó és összes alvállalkozója, illetve a törvényi kereteken belül Megrendelő jelen Szerződés szerint terhelő titoktartási kötelezettségének megszűnését.
   8. Fenti rendelkezések alól kivételt képeznek azon adatok, információk, amelyek a Kbt. valamint az információs önrendelkezési jogról és információszabadságról szóló 2011. évi CXII. törvény és az egyéb vonatkozó jogszabályok rendelkezései alapján nyilvánosságra hozatali kötelezettség alá esnek.
   9. A jelen 11. fejezetben foglalt titoktartási, és információk bizalmas kezelésére vonatkozó kötelezettségek megszegéséért és a másik félnek a szerződésszegéssel okozott károkért a szerződésszegő fél kártérítési felelősséggel tartozik.
3. **A SZERZőDÉS MÓDOSÍTÁSA** 
   1. Felek a jelen Szerződést kizárólag a közbeszerzésekről szóló 2015. évi CXLIII. törvény 141.§-ában foglaltak és a Polgári Törvénykönyv rendelkezései alapján módosíthatják.
4. **A SZERZŐDÉS MEGSZŰNÉSE**
   1. A Felek megállapítják, hogy jelen Szerződés megszűnik

* a jelen Szerződésben foglaltak maradéktalan teljesítésével, kivéve a jótállási és szavatossági igényeket;
* a Felek alábbiakban felsorolt felmondása/elállása esetén.
  1. A Felek megállapítják, hogy jelen Szerződést – amennyiben a jelen Szerződés eltérően nem rendelkezik - rendes felmondással egyik Fél sem jogosult érvényesen megszüntetni.
  2. Megrendelő a szerződést felmondhatja, vagy - a Ptk.-ban foglaltak szerint - a Szerződéstől elállhat, ha:

1. Vállalkozó a jelen Szerződésben vállalt szolgáltatás teljesítésével negyvenöt (45) napot meghaladó késedelembe esik;
2. a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti (a felek ilyen lényeges fizetőképességben bekövetkező változásnak tekintik különösen, ha a Vállalkozóval szemben a szerződés teljesítésének időtartama alatt jogerőre emelkedett fizetési meghagyás útján követelés érvényesítése van folyamatban, illetve csőd-, felszámolási-, vagy végrehajtási eljárást elrendelő jogerős határozat hatálya alatt áll (kivéve a Cstv. 11. § (2) bekezdése), amennyiben Vállalkozó fizetőképességében lényeges változás következik be, köteles a Megrendelőt a körülmény bekövetkezésétől számított 8 napon belül írásban értesíteni);
3. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
4. a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
5. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.
   1. A Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Megrendelő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. Vállalkozó a jelen Szerződést azonnali hatállyal jogosult felmondani:

1. Amennyiben a Megrendelő súlyos szerződésszegést követ el, az arra való írásos figyelmeztetésben meghatározott minimum 5 napos, a szerződésszegés orvoslására nyitva álló határidő, eredménytelenül telik el.
2. Súlyos szerződésszegésnek minősül, amennyiben a Megrendelő a Vállalkozási Díj kifizetésével, neki felróható és ki nem menthető okból, 60 napot meghaladó késedelembe esik;
   1. A Szerződés felmondása, a Szerződéstől való elállás esetén a Vállalkozó a már elvégzett munkájának megfelelő vállalkozói díjra jogosult.
   2. A Felek megállapítják, hogy a Vállalkozó a Szerződés megszűnésének időpontjáig jelen Szerződésben meghatározott feltételekkel szolgáltatni köteles.
3. **ViS MAiOR** 
   1. Ha bármelyik fél jogainak gyakorlását, kötelezettségeinek teljesítését – a pénzügyi teljesítés kivételével – vis maior vagy a másik fél magatartása vagy érdekkörében bekövetkezett esemény késlelteti vagy akadályozza, akkor ez mentségül szolgál a Fél nem szerződésszerű teljesítésére.
   2. Vis maior kifejezés a különösen következő eseményeket jelenti: terrorcselekmény, blokád, járvány, földcsuszamlás, tűz, vihar, árvíz, földrengés, robbanás, vízkár, villámlás, leküzdhetetlen fagy, szokatlan és rendkívüli időjárási vagy más körülmények miatti közlekedési késedelmek, vagy hasonló, az érintett Fél ellenőrzésén kívül eső események.
   3. Vis maiorra a Vállalkozó csak akkor hivatkozhat, ha írásban értesíti a Megrendelőt – amennyiben a körülmények lehetővé teszik – a vis maior tényéről és várható időtartamáról. Ha a Megrendelő egyéb irányú írásos utasítást nem ad, a Vállalkozónak tovább kell teljesítenie szerződéses kötelezettségeit, amennyiben az ésszerűen lehetséges és meg kell keresnie minden ésszerű alternatív módot, amelyet a vis maior esete nem gátol.
   4. A Szerződésben foglalt határidők a vis maior időtartamával meghosszabbodnak.
   5. A Felek megállapítják, hogy a Vállalkozó köteles a szerződés teljesítése során létrejövő adatok, teljesítési részegységek, valamint a teljesítés megkezdése előtt rendelkezésre álló forrásanyagok minőségét és felhasználhatóságát védeni, megőrizni, megállapítják továbbá, hogy az adatok kellő gondossággal történő őrzésének elmulasztásából adódó adatvesztéseket a felek nem tekintik vis maior esetnek.
4. **ViTÁS KÉRDÉSEK RENDEZÉSE**
5. Vállalkozónak és Megrendelőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a Szerződés keretében vagy a szerződéskötéssel kapcsolatban merül fel. Minden, a Szerződés megkötése után felmerülő, a szerződés teljesítését akadályozó körülményről a Felek kölcsönösen kötelesek egymást haladéktalanul, írásban tájékoztatni.

**16. SZERZŐI JOGI RENDELKEZÉSEK**

* 1. Vállalkozó által a jelen Szerződés során kifejlesztett és a Megrendelő részére átadott Rendszer szerződi jogi védelem alatt áll. A Vállalkozó fenntartja kizárólagos jogát a Fejlesztéssel érintett szoftverek többszörözésére, átdolgozására, feldolgozására, fordítására, illetve bármely más módosítására. (*4. számú melléklet*)
  2. A Vállalkozó a jelen Szerződés aláírásával kifejezetten és visszavonhatatlanul hozzájárul ahhoz, hogy a Megrendelőt a Vállalkozói díj teljes összegének a megfizetésével a fejlesztések eredményeként továbbfejlesztett IKSZR alapkomponensét képező szoftver tekintetében időbeli és határozatlan időtartamú, korlátozásmentes, kizárólagos, felhasználási jog illesse meg.
  3. A Vállalkozói díj teljes összegének megfizetésével a teljes szolgáltatás tekintetében megilletik a megrendelőt a fenti felhasználási jogok.
  4. A Felek rögzítik, hogy a Vállalkozót a Vállalkozói díj összegén felül egyéb igény nem illeti meg a Megrendelővel szemben az átadott Rendszer jelen Szerződés 17. pontja alapján átruházott felhasználási jogok ellenértékeként.

16.6. Vállalkozó a Fejlesztések eredményekért továbbfejlesztett IKSZR alapkomponensét képező szoftverhez harmadik személynek átadható felhasználásai jogot az alábbiak szerint biztosít:

(a) Megrendelő jelen Szerződés 16.3 pontja szerinti felhasználási jogait Budapest Főváros Önkormányzata (1052 Budapest, Városház utca 9-11) részére közvetlenül, Vállalkozó külön engedélye nélkül, jogosult tovább engedni.

(b) Amennyiben Megrendelő a Szerződés 16.6 (a) pontjában megjelölt Budapest Főváros Önkormányzatán kívüli, harmadik személynek kívánja Szerződés 16.3 pontja szerinti felhasználási jogot biztosítani, ez kizárólag a Vállalkozóval kötött külön megállapodás keretében lehetséges.

**17. EGYÉB RENDELKEZÉSEK**

17.1. Felek megállapodnak, hogy a kapcsolattartás eszköze a postai kézbesítés, illetve a kézbesítési visszaigazolással küldött e-mail.

17.2. Szerződő felek részéréről a kapcsolattartásra jogosultak:

|  |  |
| --- | --- |
| *Megrendelő részéről kapcsolattartó:* | *Vállalkozó részéről kapcsolattartó:* |
| Név: | Név: |
| Értesítési cím: | Értesítési cím: |
| Telefon: | Telefon: |
| Fax: | Fax: |
| E-mail: | E-mail: |

*Megrendelő részéről teljesítésigazolásra jogosult:*

|  |
| --- |
|  |
| Név: |
| Értesítési cím: |
| Telefon: |
| Fax: |
| E-mail: |

17.3. Felek megállapodnak abban, hogy a jelen Szerződésben foglaltakat, valamint a teljesítésük során az egymásnak átadott információkat bizalmasan, üzleti titokként kezelik, kivéve azon adatokat, amelyek titokban tartását jogszabály nem teszi lehetővé. A Felek rögzítik, hogy a jelen pontban foglalt kötelezettségét megszegő fél köteles a sérelmet szenvedő fél teljes vagyoni és nem vagyoni kárát megtéríteni.

17.4. Vállalkozó a szerződéskötéssel egyidejűleg köteles nyilatkozni a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek történő megfeleléséről. Az államháztartásról szóló 2011. évi CXCV. törvény 41. § (6) bekezdése alapján a szerződéskötésnek feltétele, hogy a nyertes ajánlattevő a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak szerinti átlátható szervezetnek minősül (*3. számú melléklet*).

17.5. Felek megállapodnak abban, hogy jelen Szerződésből eredő esetleges jogvitáikat elsősorban peren kívül – békés úton – igyekeznek rendezni.

17.6. Amennyiben a jelen Szerződés valamely rendelkezése részben vagy egészben érvénytelennek bizonyul, vagy érvénytelenné válik, ez a teljes Szerződés érvényességét nem érinti. Felek megállapodnak abban, hogy az érvénytelen rendelkezést – a jogszabályok keretei között – olyan érvényes rendelkezéssel pótolják, amely az érvénytelen rendelkezéssel elérni kívánt gazdasági célt a legjobban szolgálja. Felek megállapodnak abban, hogy a jelen Szerződés valamely rendelkezésének érvénytelensége nem vezethet egyik félnek a jelen Szerződés teljesítéséhez fűződő jogos érdekeinek sérelméhez.

17.7. A jelen Szerződésben nem szabályozott kérdésekben különösen a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, az információs önrendelkezési jogról és az információszabadságról szóló 2011. évi CXII. törvény, valamint az egyéb kapcsolódó jogszabályok vonatkozó rendelkezéseit kell alkalmazni.

**MELLÉKLETEK**

* + - 1. számú melléklet – Műszaki Leírás
      2. számú melléklet - Teljesítési igazolás
      3. számú melléklet: Átláthatósági nyilatkozat
      4. számú melléklet: Vállalkozó a továbbfejlesztett IKSZR Rendszer forráskódjának tekintetében tett nyilatkozata

A jelen Szerződés tizenöt (15) számozott oldalból és 4 db mellékletből áll. Szerződő felek jelen Szerződést elolvasás és értelmezés után, mint akaratukkal mindenben megegyezőt jóváhagyólag 4 példányban írták alá, melyből 2 példány a Vállalkozót és 2 példány a Megrendelőt illeti meg.

Budapest, 2017.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **megrendelő**  **Fővárosi Önkormányzati Rendészeti igazgatóság** | **vállalkozó**  **GVSX SZOLGÁLTATÓ KFT.** |
| Képviseli: Dr. Pető György | Képviseli: Sipos Gyula |

* + - 1. számú melléklet

Műszaki leírás

* + - 1. számú melléklet

Érkeztető azonosító: FÖRI/ ……………

Iktatószám: …………………………….

**Szerződés teljesítés igazolása**

**Szerződő fél** (megrendelő, megbízó, egyéb)

Neve: Fővárosi Önkormányzati Rendészeti Igazgatóság

Székhelye: 1054 Budapest, Akadémia u. 1.

**Szerződő fél** (vállalkozó, megbízott, egyéb)

Neve: XYZ Kft, Bt, Zrt, egyéb

Székhelye:

1. Szerződés FÖRI iktatószáma: XI/……………………..
2. Teljesítés igazolás időszaka: 2017. -tól 2017……………..-ig.
3. Teljesítés helye: 1054 Akadémia u. 1., vagy pl.:

Állategészségügyi Szolgálat telephelye,

1097 Budapest, Illatos út 23/A.

1. Az igazolt időszakban elvégzett feladatok azonosíthatóan részletezve:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. A teljesítést igazoló egyéb dokumentumok megjelölése (pl.: építési napló, jegyzőkönyv, stb.):

……………………………………………………………………………………………………………………………………………………………………………………………………………………………………………………………………………………………………………………………………

Jelen teljesítés igazoló dokumentumot a szerződött partner köteles kitöltve, aláírásával ellátva a FÖRI képviselőjének a szerződésben meghatározott határidő betartásával kézbesíteni.

A teljesítés kapcsán a FŐRI szerződött partnere az elvégzett munka ellenértékéről a fent megjelölt szerződésben foglaltak szerinti számla kiállítására és benyújtására jogosult. Az elvégzett munkát a FÖRI képviselője jelen dokumentum aláírásával igazolja.

Budapest, 2017. ­­­­­............................... Budapest, 2017. ­­­­­...............................

|  |  |
| --- | --- |
| ……………………………………………………… | ……………………………………………………… |
| Kft | Fővárosi Önkormányzati Rendészeti Igazgatóság |

1. számú melléklet

**Átláthatósági Nyilatkozat**

**Jogi személyek vagy jogi személyiséggel nem rendelkező gazdálkodó szervezetek részére,**

**az államháztartásról szóló 2011. évi CXCV. törvény 41. § (6) bekezdés és a nemzeti vagyonról szóló 2011. évi CXCVI. törvény 3. § (1) 1. b) pontjának való megfelelésről**

1. Alulírott, ………(név)……….., mint a ………………(cégnév) ……(adószám)……………. törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdés c) pontjának megfelel, azaz a nemzeti vagyonról szóló 2011. évi CXCVI. törvény 3. § (1) 1. b) pontja szerint átlátható szervezetnek minősül, az alábbiak szerint:
2. az általam képviselt szervezet olyan belföldi vagy külföldi jogi személy *[MEGFELELŐ ALÁHÚZANDÓ*], vagy jogi személyiséggel nem rendelkező gazdálkodó szervezet, amely megfelel a következő feltételeknek:
3. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 2. pontban nyilatkozom, **ÉS**
4. **Magyarországon/**az Európai Unió tagállamában/ az Európai Gazdasági Térségről szóló megállapodásban részes államban/ a Gazdasági Együttműködési és Fejlesztési Szervezet tagállamában/ olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van *[MEGFELELŐ ALÁHÚZANDÓ*], és ez az ország: [*ország megnevezése*], **ÉS**
5. a társasági adóról és az osztalékadóról szóló törvény 4.§. 11. pontja szerint meghatározott ellenőrzött külföldi társaságnak minősül/nem minősül, *[MEGFELELŐ ALÁHÚZANDÓ*] **ÉS**
6. az általam képviselt szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az ***a.), b.)* és *c.)***alpont szerinti feltételek fennállnak, amelyről a 3. pontban nyilatkozom.
7. Nyilatkozat tényleges tulajdonosról

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján a következő természetes személy(ek) a tényleges tulajdonosa(i)**\***:

|  |  |  |  |
| --- | --- | --- | --- |
| Sorsz. | Tényleges tulajdonos | Adószám/adóazonosító | Tulajdoni hányad |
|  |  |  |  |
|  |  |  |  |
|  |  |  |  |

**\*** *tényleges tulajdonos:*

*a.) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 1959. évi IV. törvény (a továbbiakban: Ptk.) 685/B. § (3) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik,* ***ha a jogi személy vagy jogi személyiséggel nem rendelkező szervezet******nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,***

*b.) az a természetes személy, aki jogi személyben vagy jogi személyiséggel nem rendelkező szervezetben - a Ptk. 685/B. § (2) bekezdésében meghatározott -* ***meghatározó befolyással******rendelkezik,***

*c.) az a természetes személy, akinek* ***megbízásából valamely ügyleti megbízást végrehajtanak****,*

1. Nyilatkozat a közvetlenül vagy közvetetten több mint 25%-os tulajdonnal, befolyással, szavazati joggal bíró államháztartáson kívüli jogi személy vagy jogi személyiséggel nem rendelkező gazdálkodó szervezet átláthatóságáról
   1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet(ek) és adóilletőségük:

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Adószám | Részesedés mértéke %-ban | Adóilletősége |
|  |  |  |  |  |
|  |  |  |  |  |
|  |  |  |  |  |

* 1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet tényleges tulajdonosa(i):

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Tényleges tulajdonos(ok) | Adószám/adóazonosító | Tulajdoni hányad |
|  |  |  |  |  |
|  |  |  |  |  |
|  |  |  |  |  |

* 1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet a társasági adóról és az osztalékadóról szóló 1996. évi LXXXI. törvény 4. § 11. pontja szerinti ellenőrzött külföldi társaságnak minősül/nem minősül. *[MEGFELELŐ ALÁHÚZANDÓ*]

Kelt:

……………………………………

cégszerű aláírás